31976R2971
L 339/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2971/76 НА КОМИСИЯТА
от 7 декември 1976 година
за изменение на Регламент (ЕИО) № 315/68 и Регламент (ЕИО) № 537/70 по отношение на стандартите за качество на луковиците на Iris danfordiae и Iris reticulata
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) на Съвета № 234/68 от 27 февруари 1976 г. относно създаването на обща организация на пазара на живи дървета и други растения, луковици, корени и подобни на тях, рязани цветя и декоративна зеленина (1), и по-специално член 4 от него,
като взе предвид Регламент (ЕИО) № 315/68 на Съвета от 12 март 1968 г. относно определяне на стандарти за качество за клубено-луковици, луковици и клубени на цъфтящи растения (2), последно изменен с Регламент (ЕИО) № 949/75 (3), и по-специално член 2, параграф 2 от него,
като има предвид, че Регламент (ЕИО) № 315/68 определи стандартите за качество на клубено-луковиците, луковиците и клубените от цветя; като има предвид, че придобитият опит показва, че използваните понастоящем техники за производство, както и културните сортове и хибридите на Iris reticulata на пазара, налагат да се адаптират минималните размери на луковиците на Iris danfordiae и Iris reticulata;
като има предвид, че Регламент (ЕИО) № 537/70 на Комисията от 23 март 1970 г. (4) разреши на държавите-членки да предприемат мерки за дерогация от някои изисквания за стандартите за качество, приложими за износа за страни, които не са членки, на клубено-луковици, луковици и клубени на цветя; като има предвид, че по отношение на Iris reticulata, търговските изисквания на някои страни, които не са членки, са се уеднаквили с тези в сила в Общността; като има предвид следователно, че е необходимо да се отмени разрешението, давано на държавите-членки за въпросните продукти;
като има предвид, че предвидените в настоящия регламент мерки са в съответствие със становището на Управителния комитет по живи растения,
ПРИЕ НАСТОЯЩИЯ РЕГЛАМЕНТ:
Член 1
В таблицата, представена в глава III от приложението към Регламент (ЕИО) № 315/68:
-
на реда на Iris danfordiae
-
числото „4,5 cm“ q вписано в колоната за минималния размерq се заменя с числото „5,0 cm“,
-
категориите на размерите „4,5-5,5 cm“ и повече се заменят с означението „няма“;
-
на реда на Iris reticulata в колоната „Продукти, ботаническо наименование“ се добавят думите „и неговите културни сортове и хибриди“.
Член 2
1. В член 1 от Регламент (ЕИО) № 537/70 термините „Iris reticulata“ се заличават.
2. В приложението към Регламент (ЕИО) № 537/70 разпоредбите, отнасящи се до Iris reticulata, се заличават.
Член 3
Настоящият регламент влиза в сила на 1 юли 1977 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 декември 1976 година.